Wikidata Athum
Res apud Vicidata repertae:Athum: insigneAthum: insigne
*Civitas*: Belgica  
*Locus*: 50°37′52″N 3°46′37″E  
*Numerus incolarum*: 29 164  
*Zona horaria*: UTC+1  
Situs interretialis  

**Gestio**

*Praefectus*: Bruno Lefebvre  
*Procuratio superior*: Circumdarium administrativum Athense  

**Geographia**

*Superficies*: 126.95 chiliometrum quadratum  
*Territoria finitima*: Ellezelles, Brugelette, Cervia, Silly  

**Tabula aut despectus**

Athum: situsAthum: situsAthum (Belgica

)  
AthumAthumUrbis collocatio in Belgica
**Athum** (Francogallice *Ath*, Picardice *Ât*, Batave *Aat*) est urbs Belgica in provincia Hannoniae sita. Incolarum 28 543 habet. Sedes est iudicis pacis.

Apud Athum Denderae(fr) altera occidentalis vel magna altera orientalis vel parva (etiam Arbra, Asbra vel Arbor) dictae confluunt.

Athum stationem ferriviariam habet ad lineas ferriviarias inter Gerardimontium(nl) et Montes et inter Turnacum et Bruxellas.

Die Iovis Athi forum septimanale est, verisimiliter ex anno 1166, certe ex anno 1368.

Quotannis mense Augusto fit *Ducasse d'Ath,* processio gigantum.

Regiones
--------

Athum in 19 regiones divisum est quae ante annum 1977 communia sui iuris erant:

* Arbor (Arbre)
* Athum (Ath)
* Bovinia (Bouvignies)
* Gilligenium (Ghislenghien)
* Gisbecca (Gibecq)
* Hospiticum (Ostiches)
* Hultacum (Houtaing)
* Iserna (Isières)
* Lingacum (Lanquesaint)
* Ligniacum vel Linea (Ligne)
* Maffla (Maffle)
* Melinus Episcopalis (Meslin-l'Évêque)
* Mulbacum (Moulbaix)
* Rebacum (Rebaix)
* Silva Maioni (Mainvault)
* Vadum Ericii (Irchonwelz)
* Villaris Nostrae Dominae (Villers-Notre-Dame)
* Villaris Sancti Amandi (Villers-Saint-Amand)
* Vurminica (Ormeignies – cum vico Altrepia (Autreppe))

Historia
--------

Prima mentio Athi in litteris erat anno 1079. Anno 1136, Balduinus IV, comes Hannoniae terram Athensem emit et anno 1166 aedificationem castri turrisque dictae "Burbant" apud confluentem ambarum Denderarum incepit.

Scholae
-------

Athi sunt 20 scholae primariae (14 publicae et 6 Catholicae).

Scholae secundariae publicae sunt Athenaeum Regale Athense (*Athénée Royal d'Ath*), Institutum Technicum Communitatis Francicae Renatae Joffroy (*Institut Technique de la Communauté française Renée Joffroy*) et Institutum Provinciale Educationis Secundariae (*Institut Provincial d'Enseignement Secondaire* – acronymo *IPES*).

Scholae secundariae Catholicae sunt Collegium Sancti Iuliani (*Collège Saint-Julien*), Institutum Technicum Liberum (*Institut Technique Libre*), et pars Collegii Visitationis-La Berlière Lessiniensis (*Collège Visitation-La Berlière*) in situ "La Berlière" Hultaci.

Apud IPES etiam est pars Scholae Superioris Condorcet (*Haute École Condorcet*) quae schola educationis superioris Provinciae Hannoniae est.

Cultus religiosi et cosmotheoreticus
------------------------------------

Turris Ecclesiae Sancti Iuliani
Templum Protestans in Via Scriniariorum
### Ecclesiae Catholicae Romanae

Numerosi sunt aedificii cultus Catholici Romani:

* in Atho proprio: ecclesiae Sancti Iuliani et Sancti Martini; sacellum Nostrae Dominae Lauretanae
* Altrepiae: ecclesia Nostrae Dominae Lapurdi
* Arbore: ecclesia Sancti Ioannis Evangelistae
* Boviniae: ecclesia Sanctae Virginis
* Gilligenii: ecclesia Sancti Ioannis Evangelistae
* Gisbeccae: ecclesia Sancti Petri
* Hospitici: ecclesia Sancti Petri
* Hultaci: ecclesia Sancti Quirini
* Isernae: ecclesia Sancti Petri
* Lingaci: ecclesia Sancti Martini
* Lineae: ecclesia Nostrae Dominae Visitationis
* Mafflae: ecclesia Sanctae Waldetrudis
* Melini Episcopali: ecclesia Sancti Petri
* Mulbaci: ecclesia Sancti Sulpitii
* Rebaci: ecclesia Sancti Amandi
* Silvae Maioni: ecclesia Sancti Petri
* Vadi Ericii: ecclesia Sancti Dionysii
* Villari Nostrae Dominae: ecclesia Nostrae Dominae
* Villari Sancti Amandi: ecclesia Sancti Amandi
* Vurminicae: ecclesia Sancti Ursmari

### Templa Protestantia

Athi duo templa Protestantia sunt, in Via Scriniariorum (*rue des Écriniers*) et in Via Arcis (*rue du Fort*).

### Ecclesia Orthodoxa

A 1 Septembris 2019 ecclesia Orthodoxa Dacoromana Sanctorum Archangelorum Michaelis et Gabrielis et Sancti Nectarii ab Aegina in pristino sacello Catholico Nostrae Dominae Fatimae, Via ad Montes (*chaussée de Mons*), sita est.

### Atrium Regni Testium Iehovae

Testes Iehovae in Via Ioannis Jaurès (*rue Jean-Jaurès*) "Atrium Regni" (id est suum templum) habent.

### Domus Laicitatis

Domus Laicitatis
Athi etiam est "Domus Laicitatis", prius ad initium Viae Portae (*rue de la Poterne*), nunc in Area Ioanni Zuallart (*cour Jean Zuallart*), ubi communitas cosmotheoretica "laica" dicta orationes, caerimonias et alia eventa habet.

### Meschita

Musulmani quoque Athi habitant sed meschitam in urbe sua nondum habent; meschita proxima Rotnaci sita est. Meschita Athensis nunc aedificatur in Via Moeniae (*rue du Rempart*).

Pinacotheca
-----------

* Goliath cum uxore sua in processione populari AthenseGoliath cum uxore sua in processione populari Athense
* Turris "Burbant" dictaTurris "Burbant" dicta
* Curia urbisCuria urbis
* Forum Magnum (Grand'Place)Forum Magnum (*Grand'Place*)
* Athum saeculo 16Athum saeculo 16

Notae
-----

1. ↑  A.-G. Chotin, *Études étymologiques sur les noms des villes, bourgs, villages et hameaux de la province de Hainaut* (Paris & Tournai, 1858) p. 49.
2. ↑  Situs interretialis urbis Athi, *À la découverte du village d'Arbre*.
3. ↑  Ioannes Dugnoille, *La ville d'Ath. Bref regard sur son passé* in *Ath et sa région*, Éd. Imprimerie provinciale 1973.
4. ↑  Celestinus Josephus Bertrand, *Histoire de la ville d'Ath*, Montibus, Duquesne-Masquillier, 1906, p. 31.
5. ↑  Fredericus Augustus Ferdinandus Thomas Reiffenbergensis, *Histoire du Comté de Hainaut*, Bruxellis, t. 2, p. 36.
6. ↑  Ioannes Dugnoille, *La ville d'Ath. Bref regard sur son passé* in *Ath et sa région*, Éd. Imprimerie provinciale 1973, p. 24.
7. ↑  Situs interretialis urbis - Educatio.
8. ↑  Paroecia Pastoris Boni.
9. ↑  Paroecia Protestans Athensis.
10. ↑  Paroecia Protestans Evangelica Athensis.
11. ↑  Paroecia Orthodoxa Dacoromana Sanctorum Archangelorum Michaelis et Gabrielis et Sancti Nectarii ab Aegina.
12. ↑  L’Avenir: La Maison de la laïcité du Pays d'Ath a intégré ses nouveaux locaux.
13. ↑  SudInfo: L’arrivée d’une mosquée à Ath est loin de faire l’unanimité: «Nous n’avions pourtant pas reçu la moindre remarque lors de l’annonce de ce projet!».